stanford-oval/wikipedia huggingface dataset:
טורינו (כדורגל)
היסטוריה > ירידת ליגה ואליפות

לאחר האסון שפקד את הקבוצה החלה ירידה דרסטית ביכולתה בתחילת שנות ה-50, ובשנים הבאות חלה ירידה הדרגתית ביכולת הקבוצה, שנאבקה על חייה בליגה בחלק גדול מהעונות וסיימה בחלק התחתון של הטבלה. שנים אלו הובילו את המועדון לתקופה הרעה בהיסטוריה שלו, עד שבעונת 1958/1959, ירדה הקבוצה לסרייה ב' לאחר שסיימה במקום האחרון בטבלה עם 6 ניצחונות בלבד מתוך 34 משחקים. בליגה השנייה בילתה טורינו עונה אחת בלבד ועלתה בעונה לאחר מכן לליגה הבכירה. ב-1963 אורפיאו פיאנלי נבחר לנשיא המועדון. הוא מינה את נראו רוקו למאמן, והחתים את הסמל האיטלקי לואיג'י "ג'יג'י" מרוני שכונה גם "הפרפר בצבע רימון" (La Farfalla Granata). בעונת 1964/1965 סיימה הקבוצה במקום השלישי בליגה. ב-15 באוקטובר 1967 פקד את המועדון טרגדיה נוספת, כאשר מרוני, שהיה שחקן מפתח בקבוצה, חצה את הכביש לאחר חזרתו ממשחק ליגה ונהרג מרכב חולף. למרות הטרגדיה, הצליחה הקבוצה לזכות בקופה איטליה בפעם השלישית בתולדותיה. בעונות אלו הצליחה הקבוצה לסיים רק במרכז הטבלה ולא הצליחה להתרומם בליגה האיטלקית. בעונת 1970/1971 זכתה פעם נוספת בקופה איטליה, בפעם הרביעית. בתחילת שנות ה-70 הצליחה הקבוצה לשפר מעט את מעמדה כשסיימה במקומות שבחלק העליון של הטבלה: 3, 6, 5 ו-6 בהתאמה בעונות העוקבות. בעונת 1975/1976 חזרה הקבוצה לצמרת הכדורגל האיטלקי. 27 שנים לאחר הטרגדיה שמחקה את רוב אנשי המועדון, הוא הצליח לשחזר את הצלחתו וזכה באליפות איטליה נוספת, נגד היריבה המרה יובנטוס. למעשה, במהלך העונה טורינו נקלעה לפיגור של 5 נקודות בטבלה אחרי יובנטוס, אבל הצליחה לצמצם את הפער ואף להפוך אותו ולסיים 2 נקודות מעליה. עונה לאחר מכן 2 הקבוצות התחרו עוד פעם על תואר האליפות, אך הפעם ידה של יובנטוס הייתה על העליונה, והיא סיימה נקודה אחת מעל טורינו הסגנית. בעונה לאחר מכן סיימה טורינו במקום השלישי. את העשור סיימה טורינו בחלק העליון של הטבלה, אך לא הצליחה לזכות בתארים נוספים והדרדרה לאיטה לכיוון תחתית הטבלה.
היסטוריה > פירוק הקבוצה והקמתה מחדש

בסוף עונת 1988/1989 ירדה טורינו לסרייה ב' בפעם השנייה בהיסטוריה, אולם לאחר עונה אחת חזר לליגה הבכירה, ולאחר רכש משמעותי שביצעה, הצליחה להעפיל לגביע אופ"א, תחת המאמן אמיליאנו מונדוניקו. בעונה לאחר מכן הדיחה טורינו את ריאל מדריד בחצי גמר גביע אופ"א לעונת 1991/1992, אך הפסידה בגמר לאייאקס ביתרון שערי חוץ, ובליגה האיטלקית סיימה במקום השלישי. בעונת 1992/1993 טורינו אומנם סיימה במקום התשיעי בליגה בלבד, אבל זכתה בפעם החמישית בקופה איטליה אחרי ניצחון בגמר על רומא.
המועדון החל להדרדר מפאת קשיים כלכלים בתזרים המזומנים, ובשנים הבאות הוא החליף את הנשיאים והמאמנים מספר פעמים, אך ללא הועיל, כאשר הקבוצה המשיכה בהידרדרות שלה, ובעונת 1995/1996 ירדה הקבוצה לסרייה ב' בפעם השלישית בהיסטוריה. אחרי הפסד שלה בפלייאוף העלייה בעונת 1997/998 בסרייה ב', הצליחה לעלות חזרה לסרייה א' בעונת 1998/1999, אבל ירדה חזרה בעונה שלאחר מכן, עונת 1999/2000. בסיום עונת 2000/2001 עלתה טורינו חזרה לסרייה א', ובעונת 2001/2002 סיימה אומנם במקום ה-11, אבל העפילה לסיבוב הראשון בגביע האינטרטוטו. אחרי שהודחה מהמסגרת האירופית על ידי ויאריאל בפנדלים סבלה טורינו מיכולת רעה בליגה, וירדה ליגה פעם נוספת מהמקום האחרון בסרייה א'.
בהדרכת רנאטו זאקרלי עלתה הקבוצה פעם נוספת לסרייה א' בסיום עונת 2004/2005, אך בגלל קשיים כלכלים וחוסר יכולת להעמיד תקציב ראוי, ויתרה על העלייה, והמועדון הכריז על פשיטת רגל ב-9 באוגוסט 2005. יותר מאוחר ההתאחדות האיטלקית הסכימה להכיר בישות ספורטיבית חדשה מטורינו בשם "Società Civile Campo Torino" (בעברית: "ענף החברה האזרחית טורינו"), שהוקמה על ידי קבוצת אנשי עסקים בראשות פיירלויג'י מארנגו. המועדון ניצל חוק בשם "Petrucci law" שהכניס אותה ישירות לסרייה ב' במקום א.ס. טורינו שפשטה רגל, והקבוצה החדשה לקחה את כל הזכויות על ההיסטוריה והתארים של הקבוצה הישנה. ב-19 באוגוסט הכריזה טורינו על אורבנו קיירו כנשיאה החדש. ההכרזה נעשתה בפאב שנקרא "פאב נורמן" (שידוע גם כ"מבשלת וויגט") הזכור עד היום לאוהדי הקבוצה, והמועדון שינה את שמו ל"מועדון הכדורגל טורינו". בסוף עונת 2005/2006 עלתה טורינו חזרה לליגה הבכירה, לאחר ניצחון בפלייאוף העלייה. בעונה העוקבת ניצלה טורינו מירידה נוספת לליגת המשנה בסיבוב האחרון, אולם בסיום עונת 2009/2010 ירדה הקבוצה שוב לליגת המשנה, ובשנים הבאות כשלה שוב ושוב לעלות חזרה לליגה הבכירה.
ב-6 ביוני 2011 מונה ג'יאן פיירו ונטורה למאמן החדש לקראות עונת 2011/2012 בסרייה ב'. לאחר עונה ארוכה, שבה חוותה הקבוצה עליות וירידות ביכולת, הבטיחה טורינו עלייה חזרה לסרייה א' כאשר בסיבוב האחרון ניצחה 0–2 את מודנה. בעונת 2012/2013 הצליחה הקבוצה לשרוד והבטיחה עונה נוספת בליגה הבכירה.
היסטוריה > החזרה לאירופה

עונת 2013/2014 סימנה את השינוי עבור הקבוצה, שהצליחה להשיג את המקום השביעי בליגה ולהעפיל לליגה האירופית. כוכבי העונה היו אלסיו צ'רצ'י וצ'ירו אימובילה, שאף זכה בתואר מלך השערים של הליגה האיטלקית בסיום עונה זו. בעונת 2014/2015 העפילה הקבוצה לשלב 16 האחרונות בליגה האירופית, והודחה על ידי זניט סנקט פטרבורג, ובליגה סיימה הקבוצה במקום התשיעי, כאשר בדרך היא מנצחת את יובנטוס בדרבי, לראשונה מזה 20 שנים. ב-2015/2016 סיימה הקבוצה במקום ה-12, ובסיום העונה עזב ונטורה את המועדון לאחר 5 עונות, כאשר סינישה מיכאילוביץ' מונה למחליפו. את עונת 2016/2017 סיימה הקבוצה במקום התשיעי פעם נוספת. בינואר 2018 עזב מיכאלוביץ' את הקבוצה ובמקומו מונה וולטר מצארי, שסיים עם הקבוצה במקום התשיעי אף הוא בעונת 2017/2018. בעונת 2018/2019 סיימה הקבוצה במקום השביעי והעפילה לליגה האירופית לאחר 5 שנות היעדרות ממפעלים אירופיים. את עונת 2019/2020 הקבוצה פתחה טוב בזירה האירופית עם ניצחון 1–7 בסיכום על דברצן ההונגרית ו-1–6 בסיכום על שחטיור סליהורסק הבלארוסית, אך הפסידה 3–5 בסיכום 2 המשחקים לוולברהמפטון וונדררס האנגלית. בליגה סיימה במקום ה-16 לאחר שהליגה הוקפאה ולא הוחזרה לפעילות עקב התפרצות נגיף הקורונה.
בעונת 2020/2021 סיימה הקבוצה עמוק בתחתית הטבלה, במקום ה-17. בשתי העונות שלאחר מכן סיימה במרכז הטבלה, במקום העשירי.
יריבות עם יובנטוס

לטורינו ואוהדיה יריבות ארוכת שנים עם יובנטוס. למרות היותה של יובנטוס קבוצה בעלת אוהדים רבים יותר באיטליה כולה, בעיר טורינו עצמה טורינו היא השלטת. כאמור, טורינו התפלגה מיובנטוס דבר שהוסיף ליריבות. בשנת 1927 מנעה יובנטוס מטורינו זכייה בתואר. משחקי הדרבי של טורינו החלו כבר ב-1906 והם מכונים דרבי דלה מולה. במשחקי הדרבי אוהדי יובנטוס נוהגים לתלות שלט הלועג לאסון סופרגה. מנגד, אוהדי טורינו מקניטים אותם אודות אסון הייזל.
סגל שחקנים

נכון ל-2 בספטמבר 2024
תארים

אליפות איטליה : 7
(1927/1928, 1942/1943, 1945/1946, 1946/1947, 1947/1948, 1948/1949, 1975/1976)
קופה איטליה : 5
(1935/1936, 1942/1943, 1967/1968, 1970/1971, 1992/1993)
הסופר קאפ האיטלקי : 1
(1993/1994)
הישגים באירופה

ליגת האלופות :
סיבוב שני (1): 1976/1977
גביע אופ"א :
גמר (1): 1991/1992
רבע גמר (1): 1986/1987
סיבוב שלישי (2): 1977/1978, 1980/1981
סיבוב שני (2): 1985/1986, 1992/1993
סיבוב ראשון (5): 1972/1973, 1973/1974, 1974/1975, 1978/1979, 1979/1980
גביע אירופה למחזיקות גביע :
חצי גמר (1): 1964/1965
רבע גמר (3): 1968/1969, 1971/1972, 1993/1994
שחקני עבר מפורסמים

איטליה ולנטינו מאצולה
איטליה כריסטיאן אביאטי
איטליה דינו באג'ו
איטליה כריסטיאן ויירי
איטליה ג'אנלואיג'י לנטיני
איטליה פרנצ'סקו גרציאני
איטליה פאולו פוליצ'י
אוסטריה טוני פולסטר
בלגיה אנזו שיפו
אנגליה ג'ו בייקר
גאנה עבדי פלה
סקוטלנד דניס לאו
תמונה מה"סקודטו" בעונת 1948/1949, תקופת ה-"Grande Torino"
מטוס הקבוצה לאחר ההתרסקות בגבעת סופרגה
מיחזור אלקטרוניקה

קונקטורים של ציוד תקשורת לפני מיחזור
מכלי איסוף פסולת אלקטרונית למיחזור סוללות, נורות פלואורסצנטיות קומפקטיות ו-LED ופסולת אלקטרונית
תהליכי מיחזור פסולת אלקטרונית נעשים באמצעות מגוון שיטות מכניות ותעשייתיות. השיטה הפופולרית והיעילה ביותר לסביבה היא שיטת הייצור ההפוך (Demanufacturing) בה מופרדים הרכיבים האלקטרונים ברי המיחזור באופן ידני, לאחר מכן נגרסים במספר שלבים מכנים מורכבים, ואז מופרדים בתהליכים כימיים לחומרי היסוד הניתנים לשימוש מחודש. החומרים המוחזרים לתעשייה הם מתכות כבדות, עופרת, בדיל, פלטינה, בריליום, כספית וזהב. שאר החומרים, אשר אינם ניתנים למיחזור, מועברים להטמנה במטמנות עירוניות על מנת למנוע שרפה בלתי מבוקרת. תהליך מיחזור פסולת אלקטרונית יקר ועל כן מחייב סבסוד או רגולציה ממשלתית בדומה לנהוג באיחוד האירופאי ("Waste Electrical and Electronic Equipment Directive") ותקני ה-EPA האמריקאים.
האתגר במיחזור פסולת אלקטרונית הוא בפעילות האיסוף המאסיבית הנדרשת. על כן מתחלקים תאגידי המיחזור בתחום לחברות האמונות על נושא האיסוף כדוגמת אקוקל ואקומיוניטי ולמפעלים ייעודיים אזוריים המתמחים בפירוק והפרדה כדוגמת גאיה וזוהר שבא. החל מחודש ינואר 2014, נכנס לתוקפו חוק מיחזור פסולת אלקטרונית. בדומה למודל השווייצרי מטיל החוק הישראלי אחריות יצרנים מורחבת (EPR) בה יחויב כל יצרן, משווק, מפיץ או יבואן של ציוד אלקטרוני בקליטת פסולת אלקטרונית מלקוחותיו ועמידה ביעדי מיחזור של עד 80% מהיקף מכירותיו התקופתיות.
רחמים רון

| --- | --- |
אין תמונה חופשית
 לידה:  1942 (בן 83 בערך) קהיר, מצרים 
 מדינה:  ישראל 
 צאצאים:  גיל רון שמע 
 
צילומי הסרט קזבלן בכיכובו של יהורם גאון (במרכז). רחמים רון ראשון מימין
רחמים רון (נולד ב-1942) הוא רקדן לשעבר, כוריאוגרף ומורה למחול. את רוב קריירת המחול שלו עשה בלהקת "בת שבע" שהיה מרקדניה הראשונים.
ריקודים בהם השתתף כרקדן בלהקת בת שבע

בסוגריים - כוריאוגרפיה
ריקודים בהם השתתף כרקדן בלהקת בת שבע > 1964

בנות הגן (דונלד מקייל), לונה פארק (רוברט כהן), מחוללי השחר (רוברט כהן), שעשועי הדמיון (אתל וינטר), לתוך המבוך (מרתה גרהם), דרך הלימוד (מרתה גרהם)
ריקודים בהם השתתף כרקדן בלהקת בת שבע > 1965

אדם וחוה (אשרה אלקיים רונן), הציידים האגדיים (גלן טטלי), אוהל המראות (רוברט כהן), סארְגאסו (גלן טטלי), נוֹקטוּרן (דונלד מקייל), שעשועי מלאכים (מרתה גרהם)
ריקודים בהם השתתף כרקדן בלהקת בת שבע > 1966

צו הרשות (אהוד בן דוד), תהילים (גלן טטלי), האירוסין (נורמן מוריס), נשים באוהל (רינה גלוק)
ריקודים בהם השתתף כרקדן בלהקת בת שבע > 1967

שאלה ללא מענה (ז'נט אורדמן), לשונות אש (פרל לאנג), בבואות (רינה גלוק), פרה עיוורת (רנה שינפלד)
ריקודים בהם השתתף כרקדן בלהקת בת שבע > 1968

לא לדעת צללים (איקרוס) (ריצ'רד קאטש), תחנות ומפגשים (טאלי ביטי), תפוס את הזוהר הלוהט (טאלי ביטי)
ריקודים בהם השתתף כרקדן בלהקת בת שבע > 1969

תנועות (ג'רום רובינס), הגולים (חוזה לימון), לה מלינצ'י (חוזה לימון)
ריקודים בהם השתתף כרקדן בלהקת בת שבע > 1970

קונצ'רטו לכלי הקשה (נורמן מוריס), לעת צפייה (רינה גלוק), הכרם של מרתה (בריאן מקדונלד), עמי-ים, עמי-יער (ג'ון קרנקו)
ריקודים בהם השתתף כרקדן בלהקת בת שבע > 1971

תמורה (מירל'ה שרון)
ריקודים בהם השתתף כרקדן בלהקת בת שבע > 1972

לנוכח הירח המלא (ג'ון באטלר)
ריקודים בהם השתתף כרקדן בלהקת בת שבע > 1975

ליקוי מאורות (אשרה אלקיים רונן)
ריקודים בהם השתתף כרקדן בלהקת בת שבע > 1976

דפי אלבום (דונלד מקייל)
ריקודים בהם השתתף כרקדן בלהקת בת שבע > 1977

הר הבשמים (דונלד מקייל), הדיבוק (רינה ירושלמי), קשת סביב שכמי (דונלד מקייל)
ריקודים בהם השתתף כרקדן בלהקת בת שבע > 1978

הרהורים על במה פתוחה (פול סנסרדו)
ריקודים בהם השתתף כרקדן בלהקת בת שבע > 1979

קרקס המחולות של סטרווינסקי (פול סנסרדו, פול בלום, פמלה שרני, דאגלס נילסן, דוד עוז, רחמים רון)
ריקודים בהם השתתף כרקדן בלהקת בת שבע > 1980

קַנטיגָס (פולין קונר), בשניים (רחמים רון), צייד המלאכים (רוברט כהן)
חיים אישיים

בשנת 1961 נישא למאירה, ילידת קיבוץ שער הגולן מהם נולדו להם שלושה ילדים ליאור, גיל וזוהר..
בנובמבר 1997 נישא רון לקתלין מלון, מנכ"לית קרן התרבות אמריקה-ישראל.
לאחר ששב לישראל ועבר להתגורר בכפר ורדים הקים שם סטודיו לפילאטיס "לגוף ולנפש" וכן יקב בוטיק.
הערות שוליים

↑   שיחה עם רחמים רון (החל מ-0:45 דקות לאחר תחילת הסרטון), סרטון  באתר יוטיוב
1 2   שיחה עם רחמים רון (החל מ-14:23 דקות לאחר תחילת הסרטון), סרטון  באתר יוטיוב
↑   שיחה עם רחמים רון (החל מ-19:57 דקות לאחר תחילת הסרטון), סרטון  באתר יוטיוב
↑   שיחה עם רחמים רון (החל מ-24:07 דקות לאחר תחילת הסרטון), סרטון  באתר יוטיוב
↑  מיכאל אוהד, יש שמחה בתנועה, הארץ, 31 במרץ 1964
↑   שיחה עם רחמים רון (החל מ-38:08 דקות לאחר תחילת הסרטון), סרטון  באתר יוטיוב
↑   שיחה עם רחמים רון (החל מ-42:35 דקות לאחר תחילת הסרטון), סרטון  באתר יוטיוב
↑   שיחה עם רחמים רון (החל מ-46:11 דקות לאחר תחילת הסרטון), סרטון  באתר יוטיוב
↑   שיחה עם רחמים רון (החל מ-1:21:14 דקות לאחר תחילת הסרטון), סרטון  באתר יוטיוב
↑  Dance Magazine, Vol. 45, no. 2, February, 1971
↑  רחמים רון — בלשאצר, מעריב, 22 באוגוסט 1973
↑  משה דור, רבי חנוך ורבי יוספכי יצחקו לפנינו בנבלות־פה וליצנות, מעריב, 27 בדצמבר 1974 המשך
↑  בשניים, באתר ארכיב של להקת בת שבע
↑  גיורא מנור, תמונת־מצב של המחול הישראלי, במה, 22 בפברואר 1981
↑  שוב ב"קאמרי" "שלמה המלך ושלמי הסנדלר", מעריב, 11 באוגוסט 1982
↑  חוה נובק, העתק לא כל כך מוצלח, דבר, 22 בספטמבר 1982
↑   שיחה עם רחמים רון (החל מ-2:18:23 דקות לאחר תחילת הסרטון), סרטון  באתר יוטיוב
↑   שיחה עם רחמים רון (החל מ-1:01:00 שעות לאחר תחילת הסרטון), סרטון  באתר יוטיוב
↑   שיחה עם רחמים רון (החל מ-58:34 דקות לאחר תחילת הסרטון), סרטון  באתר יוטיוב
↑  שרית פוקס, דיבוק האהבה, השטן והמוות, מעריב, 3 ביוני 1977
↑  בלוג סיפור חייה של מאירה רון (שפירא), 2014
↑  WEDDINGS; Kathleen Mellon, Rahamim Ron, הניו יורק טיימס, 23 בנובמבר 1997
| --- | --- |
בקרת זהויות :  NLI: 987007407711105171  LCCN: n97863229  VIAF: 11155464790802041364   WorldCat (עם VIAF): 11155464790802041364
טרקטורון כיסוח

טרקטורון כיסוח הוא סוג של כלי עזר מוטורי לגינון וחקלאות שבו המפעיל יושב על כיסא נהג, שלא כמו מכסחת דשא שאותה דוחף המפעיל בכוח גופו.
טרקטורון כיסוח אינו טרקטור או טרקטורון, והשם העברי שלו ניתן בשל צורתו ועיצובו המזכירים את הטרקטור החקלאי המשקי (באנגלית הוא נקרא Riding mower, כלומר "מכסחת דשא הנהוגה בידי המפעיל"). עם זאת טרקטורון הכיסוח גדול יותר ממכסחת דשא ביתית.
טרקטרוני הכיסוח הראשונים הופיעו לראשונה בארצות הברית בשנות ה-50 של המאה ה-20.
טרקטורון הכיסוח משמש בעיקר לצורכי גננות של מדשאות עירוניות גדולות, פארקים, מגרשי כדורגל וגולף וכן לצורכי חוות קטנות. לטרקטורון הכיסוח ניתן לחבר תוספות שונות כגון מפלסת שלג, עגלה, כף הרמת משאות, מכל לאיסוף גזם ועוד.
בעולם קיימים יצרנים רבים המייצרים דגמים שונים של טרקטרוני הכיסוח, הידועים בהם חברת ג'ון דיר, קובוטה, יארד מן ומיורי.
האקדמיה האמריקאית לרפואת ילדים ממליצה שנערים מתחת לגיל 16 ובטרם יפגינו בגרות ושיקול דעת, שלא ינהגו בטרקטורון כיסוח.
טרקטורון כיסוח ידוע גם כטרקטורון דשא - או טרקטורון בלרינה.
הערות שוליים

↑  טרקטורון דשא - מגוון טרקטרוני דשא של החברות במובילות בעולם - א.מ כלי גינון, באתר א.מ כלי גינון בנתניה
| אמצעי תחבורה |
| --- | --- | --- |
| חלליים | מעבורת חלל • חללית • רכב הנחיתה הירחי • רכב הנדידה הירחי • תרמיל ריחוף |  |
| אוויריים | אוויריים |  |
| ממונעים | מטוס (מטוס סילון · מטוס קרב · מטוס מנהלים · מטוס מטען · מטוס קל · מטוס דו-כנפי) •  מסוק • ספינת אוויר • צפלין • תרמיל ריחוף |  |
| לא ממונעים | כדור פורח • דאון  • מצנח רחיפה • גלשן אוויר |  |
| ימיים | ימיים |  |
| ממונעים | אונייה (מכלית · מכלית נפט · אוניית צובר · אוניית נוסעים · משחתת · נושאת מטוסים) • סירת מנוע • אופנוע ים • יאכטה  • צוללת (צוללת גרעינית) • מעבורת (נחתת) • רחפת • ואפורטו |  |
| לא ממונעים | מפרשית (דאו) • גלשן רוח • סירה (סירת הצלה · קיאק · קאנו · גונדולה) • רפסודה • חסקה • אַרְבָּה • בוצית • ג'ונקה • אוניית מפרשים • אוניית קיטור |  |
| יבשתיים | יבשתיים |  |
| מכוניות | מכונית מיקרו •  מכונית מיני •  סופרמיני •  משפחתית •  משפחתית גדולה •  מונית • ניידת משטרה • גראן טוריסמו • מכונית משוריינת  • מיניוואן • אמבולנס • קרון מתים • קלנועית • מכונית ספורט • רודסטר • קבריולה • מכונית-על • מעונוע |  |
| רכבות | רכבת מהירה • רכבת פרוורית • רכבת בין-עירונית • רכבת נוסעים דו-קומתית • רכבת קלה • רכבת תחתית • מונורייל • פוניקולר • רכבל • חשמלית • גונדולה • קטר • קרון |  |
| אוטובוסים | אוטובוס מפרקי • אוטובוס קומתיים • אוטובוס נמוך-רצפה • מיניבוס • אוטובוס תלמידים • טרוליבוס • מערכת אוטובוסים מהירה |  |
| דו-גלגלי ממונע | אופנוע • קורקינט ממונע • קטנוע  • רכינוע |  |
| רכבי שטח | טרקטור • ג'יפ • SUV • טרקטורון • באגי • תומקאר • גארדיום • אוונגרד • רכבי שלג (אופנוע שלג · חתול שלג · מפלסת שלג) • רכב קרבי משוריין (טנק · נגמ"ש · שריונית · זחל"ם) • ציוד מכני הנדסי (דחפור · מחפר · יעה אופני · מיני-מעמיס · מחפרון · מפלסת) |  |
| משאיות | טנדר (מטענית) • מסחרית (ואן) • טיולית • כבאית • משאית עפר • משאית סמי-טריילר • פול-טריילר • רכבת כבישים |  |
| מונעים בכוח אדם | אופניים (אופני טנדם · חד-אופן · אופנוח · תלת-אופן) • קורקינט • גלגיליות • סקייטבורד  • אפריון • ריקשה • מגלשיים • עגלת תינוק |  |
| מונעים בכוח בהמה | כרכרה • מרכבה • מזחלת •  קוודריגה •  דיליז'נס • עגלה • קרון |  |
| --- | --- |
בקרת זהויות :  NLI: 987007532264305171 
ערך זה הוא קצרמרבנושא חקלאות. אתם מוזמנים לתרום לוויקיפדיה ו.
האמריקאי

| --- | --- |

 מבוסס על:  A Very Private Gentleman 
 בימוי:  אנטון קורביין 
 הופק בידי:  ג'ורג' קלוני, גרנט הסלוב, Anne Carey 
 תסריט:  רואן ג'ופה 
 עריכה:  אנדרו האלם 
 שחקנים ראשיים:  ג'ורג' קלוני Samuli Vauramo יוהן לייסן Björn Granath Giorgio Gobbi ברוק אלטמן Irina Björklund פיליפו טימי ויולנטה פלסידו אנה פולייטה טקאלה רותן פאולו בונצ'לי סנדרו דורי בפסקה זו רשומה אחת נוספת שטרם תורגמה 
 מוזיקה:  הרברט גרונמייר 
 צילום:  מרטין רוהה 
 מדינה:  ארצות הברית, איטליה 
 חברת הפקה:  Focus Features, This is that corporation, Smokehouse Pictures 
 חברה מפיצה:  Focus Features, נטפליקס 
 שיטת הפצה:  וידאו על פי דרישה 
 הקרנת בכורה:  16 בספטמבר 2010 
 משך הקרנה:  99 דק' 
 שפת הסרט:  איטלקית, אנגלית 
 סוגה:  סרט מתח, סרט מבוסס יצירה ספרותית 
 מקום התרחשות:  איטליה 
 הכנסות באתר מוג'ו:   american10
 אתר רשמי
 דף הסרט ב־IMDb
 
האמריקאי (באנגלית: The American) הוא סרט דרמה-מתח אמריקאי משנת 2010, בבימויו של אנטון קורביין ובכיכובו של ג'ורג' קלוני. הסרט מבוסס על הרומן "A Very Private Gentleman" מאת מרטין בות', ועוסק בסיפורו של מתנקש מקצועי הנמצא במנוסה באיטליה הכפרית כשהוא מנסה לברוח מעברו ולהשלים את משימתו האחרונה.
הסרט קיבל ביקורות חיוביות בדרך כלל מהמבקרים והכניס 67 מיליון דולר ברחבי העולם אל מול תקציב של 20 מיליון דולר.
עלילה

ג'ק (ג'ורג' קלוני) הוא מתנקש מקצועי ומיומן שמתכנן לפרוש לאחר משימתו האחרונה, שמסתבכת ומובילה למותו של חברו הקרוב. הוא בורח לכפר קטן באיטליה כדי להסתתר ולהתכונן למשימתו הבאה, שמחייבת אותו להרכיב נשק מיוחד. במהלך שהותו בכפר, הוא מפתח קשרים עם המקומיים, כולל כומר העיירה ואישה מקומית בשם קלרה (ויולנט פלאסידו). אך ככל שהוא מתקרב לאנשים סביבו, ג'ק מגלה שקשה יותר ויותר להימלט מעברו ושהמשימה הנוכחית עלולה להיות המסוכנת ביותר.
צוות השחקנים

ג'ורג' קלוני בתפקיד ג'ק – מתנקש מקצועי המנסה לברוח מעברו ולמצוא שלווה.
ויולנט פלאסידו בתפקיד קלרה – אישה מקומית שמפתחת מערכת יחסים עם ג'ק.
תיאקלוו ורקהאפן בתפקיד הכומר בנדו – כומר העיירה שמתחבר לג'ק.
פאולו בונאקלי בתפקיד פאביו – מנהל בית המלון בו שוהה ג'ק.
ביקורות

הסרט "האמריקאי" קיבל ביקורות מעורבות מצד המבקרים. רבים שיבחו את האווירה הוויזואלית, הצילום המרהיב של הנופים האיטלקיים, ואת משחקו המרשים של ג'ורג' קלוני, בעוד אחרים מצאו שהסרט איטי מדי ולא מספיק מותח. הסרט קיבל ציון של 66% באתר Rotten Tomatoes, המבוסס על מעל 230 ביקורות, וציון של 61 מתוך 100 באתר Metacritic, מה שמעיד על ביקורות מעורבות אך נוטות לחיוב.
קומביין תבואות

קומביין תבואות קוצר חטים. 2019
קומביין נגרר על ידי טרקטור זחל בשדות קיבוץ גן שמואל, 1935
קומביין מתוצרת ג'ון דיר בשדות עמק יזרעאל
קומביין תבואות (באנגלית: Combine Harvester, ידוע גם בשם קצרדש וקצרקש והוצע לו גם השם קצרדש עצמונע) הוא מכונה המשלבת את משימות הקצירה, הדישה וניפוי התבואה. התוצאה המבוקשת היא גרעין או דגן (לרבות תירס, סויה, פשתן, שיבולת-שועל, חיטה ושיפון); תוצר לוואי הוא הקש, שכולל את הגבעולים ואת שאריות העלים של היבול, שמכילים כמות מוגבלת מאוד של חומרים מזינים.
במדינת ישראל, על מנת להפעיל קומביין, נדרש רישיון נהיגה למכונה ניידת.
היסטוריה

קומביין התבואות נרשם כפטנט בשנת 1834 על ידי חירם מור, באותה השנה בה סיירוס מק'קורמיק רשם פטנט על המקצרה המכנית. בעקבות שימוש במכונה בוטל הצורך באלומה.
הקומביינים הראשונים, שחלקם היו גדולים למדי, נמשכו על ידי סוסים או פרדות ועשו שימוש בגלגל-הנעה כדי להעצים את פעולתם. בשנת 1902, היו כבר בשימוש קומביינים שיכלו לקצור כמות מספיקה של דגן בשעה אחת כדי לאפות עשרה כיכרות לחם. קומביינים הנגררים באמצעות טרקטור היו אף הם בשימוש לזמן מה. קומביינים אלה כללו מכשיר-ניעור שהפריד בין המוץ והתבן (מעין שבכה משוננת שהונחה על פיר) כדי לפלוט את התבן ולשמור על הדגנים. הקומביינים מונעי הטרקטורים התפתחו עם השנים וכללו מנועי בנזין או דיזל נפרדים כדי להניע את מכשיר-הניעור.
לקומביינים המודרניים של ימינו הנעה-עצמית ומנועי דיזל. התקדמות משמעותית בפיתוח הקומביינים הושגה עם התכנון הסיבובי. המוץ והתבן הופרדו מן הגרעינים על ידי שימוש במאוורר רב-עוצמה. קומבייני-סיבוב הושקו בשלהי שנות ה-70 של המאה ה-20 על ידי חברת "Case IH". באותה התקופה אף הוכנסו לשימוש מערכות אלקטרוניות לניטור תפוקת הקצירה. מכשור חדיש זה אפשר למפעילים להקטין את הפחת ולהשיג יבול רב יותר ליחידת קרקע בעזרת אופטימיזציה של מהירות תנועת הכלי ואמצעי תפעול אחרים.
עקרון הפעולה

למרות ההתקדמות הטכנולוגית הרבה שחלה מאז הומצאו הקומביינים הראשונים, הרי שעקרון הפעולה הבסיסי שלהם כמעט שלא השתנה.
בשלב הראשון המאסף הקדמי מזין את היבול הנקצר לתוך גליל הדיש הבנוי משורה של לוחות שפשוף אופקיים המותקנים עליו במרווחים של רבע מקוטר הגליל. כתוצאה מן התנועה ומתהליך הגירוד, מתפוררת התבואה לתערובת של גרעינים וקש והגרעינים נופלים לתוך מאסף פנימי קעור המותקן מתחתיו.
בשלב הבא מועברים הגרעינים באמצעות מספר גלילים בורגיים המותקנים אנכית למערכת הדיש, אל מכל האיסוף המרכזי. בדרכם למכל האיסוף המרכזי עוברים הגרעינים דרך מספר נפות, מנערים, ומאווררים, במטרה להבטיח את ניקיון התבואה מפסולת הקש ולכלוך אחר. הקש המופרד מן התבואה עובר בצינורות פינוי מחוץ למכונה אל השדה.
ראו גם

קציר
מקצרת קנה סוכר
חלקים עיקריים של המכונה:

1-מאסף קדמי. 2-זרוע חיתוך. 3-גליל איסוף. 4-מסוע. 5-מסנן אבנים. 6-תוף דיש .7-מפריד. 8+9-מנער הפרדה. 10-מאוורר. 11-נפה עליונה. 12-נפה תחתונה. 13+14+15- מסיטי כיוון התנועה. 16-מכל איסוף מרכזי.
17-קוצץ שאריות הפסולת. 18-תא נהג. 19-מנוע
העברת גרעיני החיטה המופרדים מהקומביין אל מכל האיסוף
פריצ'ר

| --- | --- |

עטיפת החוברת Preacher #1 מאפריל 1995, אמנות מאת גלן פאברי.
 מידע קומיקס
 יוצר:  גארת' אניס סטיב דילון
 סוגה:  סאטירה, פנטזיה אורבנית
 תקופת פרסום מקורית:  אפריל 1995 – אוקטובר 2000 (כ־5 שנים)
 סינדיקציה:  חותם ורטיגו של DC קומיקס
 ארץ מקור:  ארצות הברית 
 שפת המקור:  אנגלית 
 מוציא לאור:  ורטיגו 
 מספר החוברות:  66 חוברות חודשיות 5 חוברות ספיישל 4 חוברות מיני סדרה
 
פריצ'ר (באנגלית: Preacher, מטיף) היא סדרת קומיקס בכתיבתו של גארת' אניס ובאיורו של סטיב דילון, שפורסמה תחת חותם ורטיגו מבית DC קומיקס.
סדרת הקומיקס החלה את פרסומה בשנת 1995 למשך 75 חוברות - 66 חוברות חודשיות, 5 חוברות ספיישל ומיני סדרה בת 4 חוברות בשם Preacher: Saint of Killers. כל הרצת החוברות נאספה לתשעה אוגדנים. החוברת האחרונה יצאה לאור ביולי 2000. סדרת הקומיקס מיועדת לגילאי 16 ומעלה, כיוון שהיא כוללת אלימות ומין בין היתר, והיא ידועה בעיקר בגלל פיתוח הדמויות, התייחסות לא רחמנית אל נושאים דתיים ועל טבעיים, הומור שחור, אלים וקיצוני, והשפעות מקומיקסים אחרים.
הסדרה זכתה בשני פרסי אייזנר לשנים 1998 ו-1999 בקטגוריות הכותב הטוב ביותר והסדרה הרצה הטובה ביותר. דמותו של ג'סי קאסטר מדורגת במקום ה-34 ברשימת מאה גיבורי העל הגדולים, לפי אתר IGN וכן במקום ה-11 ברשימת 50 דמויות הקומיקס הגדולות של כל הזמנים לפי מגזין אמפייר. דמותו של קדוש כל הרוצחים מדורגת במקום ה-42 באותה רשימה, וכן במקום 74 ברשימת מאה נבלי-העל הגדולים של IGN. דמותו של הנבל הר סטאר מדורגת במקום ה-66 ברשימת מאה נבלי-העל הגדולים בכל הזמנים לפי IGN, וכן במקום ה-74 ברשימת מאה הנבלים הגדולים בכל הזמנים לפי מגזין ויזארד.
חנות הספרים "Forbidden Planet" מיקמה את הכרך הראשון של הסדרה במקום ה-15 ברשימת 50 הרומנים הגרפיים הטובים ביותר שלה.
עלילה

פריצ'ר מספר את סיפורו של ג'סי קאסטר, כומר צעיר מאנוויל, עיירה קטנה ודמיונית בטקסס. על גופו של ג'סי משתלטת בטעות ישות על טבעית חזקה בשם ג'נסיס ("בריאת העולם"), והתקרית מחסלת את כל אנשי הקהילה ומשטחת את כנסייתו עד חורבות.
ג'נסיס היא תוצר של הזדווגות אסורה בין מלאך לבין שד, ולמעשה היא עולל ללא כל כוח רצון משלה. אולם, היות שהיא מורכבת גם מטוב טהור וגם מרוע טהור, יש בכוחה להתנגד לכוחו של האל. במילים אחרות, ג'סי קאסטר המאוחד עם ג'נסיס הופך לישות העוצמתית ביותר אי פעם.
ג'סי מונע בידי דחף חזק לטוב ורע, והוא יוצא למסע לאורך ארצות הברית בניסיון למצוא את אלוהים, אשר עזב את גן עדן ברגע שג'נסיס נוצרה. הוא גם מגלה את האמת אודות כוחותיו החדשים - הם מאפשרים לו לפקד על אלה שמקשיבים לדבריו. מצטרפים אליו למסע שני חברים - חברתו טוליפ אוהרה וקאסידי, ערפד אירי שמכור לאלכוהול.
במהלך המסע, השלושה נתקלים באויבים ובמכשולים קדושים ומחוללים, אשר כוללים את קדוש כל הרוצחים - מתנקש בלתי מנוצח, שלפן מהיר בעל יכולת צליפה מושלמת ומלאך המוות שעונה לסמכותו של אלוהים בלבד; "הגביע" - אגודת סתרים אשר שולטת על כל ממשלות העולם ומגנה על השושלת ישו; הר סטאר, אב-כל מגלומן ומדומה של ארגון "הגביע", בעל משיכה לפרוצות המבקש להשתמש בג'סי למטרותיו הנלוזות; מלאכים אשר נפלו; משפחתו הדרומית של ג'סי עצמו, בפרט סבתו הנבזית; שומר ראשה האימתני ג'ודי וטי. סי. חובב החיות.